ka ka ka ka ka ka ka es ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka en
ლევან ბერძენიშვილი - თბილისი [კოლაუ ნადირაძე] | ლიტერატურული ქალაქები | მადათოვი | Madatovi
★ თბილისი, ჩვენი დედაქალაქი, მრავალი პოეტის შთაგონების წყაროა, მაგრამ, ამავე დროს, თბილისი იმ საშინელი ტრაგედიის შთაგონების წყაროა, რაც 1921 წელის 25 თებერვალს,  საქართველოს დამოუკიდებლობის დაცემას მოჰყვა.
კაცმა რომ თქვას, 25 თებერვალი საქართველოს სიკვდილის დღეა, ვინაიდან, ძლივს გაცოცხლებული, ხელახლა დაბადებული და იმ მომენტისთვის მოწინავე ქართული საზოგადოება, რომელმაც კონსტიტუციის მიღებაც კი შეძლო, ქართველთა ღალატით, რუსების მუხთლობით, მსოფლიოს სისუსტით და ა.შ. და ა.შ. 25 თებერვალს დაეცა...
ტრაგედია კი არასდროს დგება მარტო, უფსკრული - უფსკრულს ეძახის და ასე, სწორედ ამ ტრაგედიამ გამოიწვია კოლაუ ნადირაძის სრულიად გამორჩეული ლექსი, ლექსი, რომელიც პირქუში სახით იწყება:
„თოვდა… და თბილისს ებურა თალხი, დუმდა სიონი და დუმდა ხალხი...“
ეს არის დღე, როდესაც XVII-XVIII საუკუნის საშინელი ტრაგედიების, რუსეთთან ურთიერთობის, XIX საუკუნის გამოღვიძებისა და ილია ჭავჭავაძის შემდეგ, რუსეთის იმპერიიდან თავდაღწეული საქართველო ისევ საშინლად დამარცხდა და ეგება ეს მარცხი, სამუდამო მარცხადაც კი მიაჩნდა კოლაუ ნადირაძეს:
საშინელებას კვლავ სჭედდა გრდემლი -
ისევ გოლგოთა, სისხლი და ცრემლი!
მშობელო დედავ, ისევ გაგყიდეს,
ისევ წამების ჯვარი აგკიდეს,
არ შეგიბრალეს, კვლავ არ დაგინდეს!
არ შეიბრალეს თბილისი, დაცხრა კოჯორი, დაცხრა ტაბახმელა და გმირთა განგმირულ მკერდებს, დალეწილ მკლავებს, თებერვლის ეს საშინელი ღამე დაეფინა.
თოვს და დუმს თბილისი, დუმს სიონი და რაც მთავარია, დუმს ხალხი! ანუ, ჩვენ არა მხოლოდ ბრძოლის ველზე, არამედ თბილისშიც დავმარცხდით, იქ, სადაც 300 არაგველის ძვლები დაიფშვნა, იქ სადაც ქართლის დედამ ცრემლები ღვარა... სწორედ ჩვენი გმირების სისხლით გაჟღენთილი - კრწანისის ველიდან:
წითელი დროშით, მოღერილ ყელით,
თეთრ ცხენზე მჯდომი, ნაბიჯით ნელით
მახსოვს, თავის დროზე, როდესაც ეს ლექსი პირველად წავიკითხე, ჯერ შემეშინდა, შემდეგ კი გაჩნდა იმედი, რომ თუკი ასეთი რამის დაწერა შეგვიძლია, მაშინ შესაძლოა 25 თებერვლის დაძლევაც შევძლოთ. მართალია, ლექსში ეს არ ჩანს, მაგრამ ფაქტია, ტექსტს დიდი დატვირთვა აქვს, მითუმეტეს იმ ფონზე, რომ ჩვენი ტრაგედიის 25 თებერვალი ზოგისთვის „საქართველოს გაზაფხულია“...
მადლობა მინდა შევუთვალო კოლაუ ნადირაძეს, რომელსაც გალაკტიონთან დამოკიდებულების გამო საყვედური კი ეკუთვნის, მაგრამ ამ ლექსის დაწერით ნაციონალური ამოცანა შეასრულა!
• ერთი ამბავი •
გამოცემები ერთი ამბავი ინტერვიუ ლიტერატურული ქალაქები მადათოვის კუნძული მოგონებები ფიროსმანზე მულტიმედია პერსონაჟი პირველი რესპუბლიკა საბჭოთა თბილისის ქრონიკები სტატია სტუმრად ტფილისში სხვადასხვა ტფილისის ბუკინისტები ტფილისური ლეგენდა ტფილისური ტრადიციები უცხოელი მოგზაურები ტფილისზე ქალაქზედ ჩანაწერები ძველი თბილისის აშუღები ძველი თბილისის კრიმინალური ქრონიკა ძველი პრესა ძველი ქართული რეკლამა
ორიოდე სიტყვა აისორებზე |
ვანო ხოჯაბეგოვი - მეთულუხჩე „ტფილისის პოლიცმეისტერი აცნობებს ტფილისის გუბერნატორს, რომ გასულს 1895 წელს ტფილისში სულ 162, 351 მცხოვრებე...
ყარაჩოღელი VS კინტო |
★ „ ყარაჩოღელი! კინტო! ხშირად კინტოსა და ყარაჩოღელს ერთმანეთში ურევენ. ჩვენ, ძველი თბილისის სინიდისის შენარჩუნებისათვის, ამ ორ ტიპს განვ...
მადათოვის დაკარგული კუნძული |
მადათოვის კუნძული ★   ძნელად თუ მოიძებნება ადგილი ტფილისში, იმაზე მისტიკური, ვიდრე მადათოვის კუნძული. კუნძული, პრაქტიკულად, ლეგენდადაა...
ლევან ბერძენიშვილი - ლამაზ-ქალაქი; კამორა; კანუდოსი | ლიტერატურული ქალაქები
★ გურამ დოჩანაშვილის რომანში - „სამოსელი პირველი“, მაგიური რეალიზმი გამოიხატება იმით, რომ აქ სამყარო შეტრიალებულია; ანუ, ჩვენ რომ ქართვე...
თბილისურ შენობათა მაკეტების კოლექცია |
თბილისურ შენობათა მაკეტების კოლექცია - სახლი აბას აბადის მოედანზე ★  თბილისის ისტორიის მუზეუმის ხის ფონდში დაცულია თბილისურ შენობათა...
კუდიანი ვარსკვლავი თფილისის ცაზე... | 1881 წ.
„1881 წლის დიდი კომეტა“, C/1881 K1 [★ 1881 წელს, ცაზე, „დიდი კომეტა“, [C/1881 K1] გამოჩნდა... როგორც ჩანს, ამ მოვლენამ იმდენად შეაშფ...
მხატვარი გიგო გაბაშვილი... |
★ „გუშინდელს რუსულს გაზეთებში იყო მოხსენებული, რომ ქართველს მხატვარს ბ-ნ გაბაშვილს უნდა გამოჰფინოს თვის მიერ ნახატი სურათები, რიცხვით 50,...
Copyright © 2019 მადათოვი | Madatovi
Created with by Beauty Templates | Distributed by Gooyaabi Templates